Document ID: 31999R0012

KOMMISSIONENS FORORDNING (EF) Nr. 12/1999 af 7. januar 1999 om ændring af forordning (EF) nr. 1921/95 om gennemførelsesbestemmelser for ordningen med importlicenser for produkter forarbejdet på basis af frugt og grøntsager og om ophævelse af forordning (EØF) nr. 3566/90
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), senest ændret ved forordning (EF) nr. 2199/97 (2), særlig artikel 11, stk. 2, og
ud fra følgende betragtninger:
I bilaget til Kommissionens forordning (EF) nr. 1921/95 (3), ændret ved forordning (EF) nr. 2427/95 (4), er der fastsat en liste over de af importlicenser omfattede produkter og sikkerhedsbeløb; erfaringerne fra anvendelsen af disse foranstaltninger til overvågning af indførslerne og udviklingen i samhandelen og de statistiske metoder viser, at det er muligt at fjerne visse produkter fra listen i nævnte bilag; artikel 6 i forordning (EF) nr. 1921/95, hvis bestemmelser er blevet overflødige, bør derfor ophæves;
i forbindelse med det toldloft for forarbejdede surkirsebær med oprindelse i Den Tidligere Jugoslaviske Republik Makedonien, der er fastsat ved Rådets forordning (EF) nr. 77/98 (5), og som forvaltes ved Kommissionens forordning (EF) nr. 123/98 (6), bør produkter henhørende under KN-kode ex 0813 40 95 opføres på listen over produkter, for hvilke der skal fremlægges importlicenser, og sikkerhedsbeløbene herfor bør fastsættes;
i Kommissionens forordning (EØF) nr. 3566/90 (7) ændret ved forordning (EF) nr. 1032/95 (8), er der opstillet en liste over de produkter, for hvilke bestemmelserne i artikel 2, stk. 2, i forordning (EF) nr. 1921/95 anvendes; denne foranstaltning er anført i forordning (EF) nr. 2125/95 (9), senest ændret ved forordning (EF) nr. 2493/98 (10), for så vidt angår svampekonserves, og i forordning (EF) nr. 122/98 (11), ændret ved forordning (EF) nr. 1057/98 (12), og (EF) nr. 123/98, for så vidt angår forarbejdede surkirsebær med oprindelse i Bosnien-Herzegovina og Kroatien og Den Tidligere Jugoslaviske Republik Makedonien; det synes unødvendigt at opretholde den pågældende foranstaltning for andre produkter og oprindelser; af hensyn til klarheden og den administrative effektivitet bør forordning (EØF) nr. 3566/90 derfor ophæves;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 1921/95 foretages følgende ændringer:
1) Artikel 6 udgår.
2) Bilaget affattes som angivet i bilaget til nærværende forordning.
Artikel 2
Forordning (EØF) nr. 3566/90 ophæves.
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. januar 1999.

Labels: 3
17
18